חן שרייבר

חן שרייבר (נולד ב-19 בינואר 1966) הוא רואה חשבון ישראלי, נשיא לשכת רואי החשבון בישראל מאז אוקטובר 2021. קודם לכן כיהן כסגן נשיאת לשכת רואי החשבון. שרייבר מכהן כדירקטור חיצוני במס"ב סליקת תשלומים וכדירקטור בקבוצת גולף. בעבר כיהן כחבר בדירקטוריון של חברת מנורה מבטחים גמל, פוליגון נדל"ן וחברות נוספות. משמש גם כבעלים של משרד רו"ח חן שרייבר ושל המרכז הארצי להכשרת דירקטורים. חן שרייבר נולד ב-1966 בבני ברק. למד בתיכון אורט סינגלובסקי ושירת בצה"ל כטכנאי קשר. למד תואר ראשון בכלכלה באוניברסיטת בר-אילן בין השנים 1988–1991, ותואר שני במימון באוניברסיטת בר-אילן בין השנים 1992–1993. ב-1998 קיבל תעודה בחשבונאות. מחזיק ברישיון רואה חשבון (CPA) ממועצת רואי החשבון בישראל ובתעודת יועץ פנסיוני (CPC) ממשרד האוצר. בשנת 2013 ייסד משרד רואי חשבון עצמאי, המתמחה בבקרת תהליכים ובייעוץ בהאצת צמיחה והשבחת חברות, וכן ייסד את המרכז הארצי להכשרת דירקטורים, מנהלי כספים וחשבים, שם הוא מרצה לצד מרצים נוספים, בהם רו"ח רם גב המשמש כמשנה למנכ"ל בנק הפועלים וחיים רומנו, לשעבר מנכ"ל חברת התעופה אל-על ופרטנר תקשורת. לפני כן עבד בחברות ציבוריות שונות כסמנכ"ל כספים. שרייבר נשוי לחלי, ואב לארבעה ילדים. הוא ומשפחתו מתגוררים ברמת גן. את תחילת דרכו המקצועית עשה שרייבר בבנק דיסקונט בתחום הערכת סיכון אשראי. בהמשך שימש כסמנכ"ל כספים בחברות שונות בתחומי המסחר, הקמעונאות, התעשייה והנדל"ן וביניהן קבוצת החברה לישראל, קבוצת בני גאון בע"מ ומגה ספורט. בשנת 2009 זכה לאות הפורום ל-CFO (סמנכ"ל הכספים) המצטיין במשק. ב-2010 שימש שרייבר כסמנכ"ל כספים באפקון החזקות בע"מ ועם כניסתו לתפקיד ביצע גיוס חוב של 100 מיליון ש"ח ומיזג לקבוצה שתי חברות. ב-2019 מונה על ידי שר המשפטים דאז, אמיר אוחנה, לחבר מועצת רואי החשבון ומשמש גם כחבר הוועד המרכזי בלשכת רואי החשבון החל משנת 2009, וכחבר בוועדה למינוי רו"ח וקביעת שכרם מטעם רשות החברות הממשלתיות. באוקטובר 2021 נבחר על ידי האספה הכללית של לשכת רואי החשבון בישראל לנשיא הלשכה והחליף את קודמתו בתפקיד, לאחר שזכה ב-71% מהקולות על פני המועמדת רו"ח אילנה פרנקל-רונן וניצח בפער משמעותי. בספטמבר 2024 נבחר לכהן לקדנציה נוספת כנשיא לשכת רואי חשבון ללא בחירות, מאחר ולא היה אף מועמד למולו. יחד עם זאת, זכה שרייבר לניצחון מוחץ ואמון רב מרואי החשבון, בבחירות שנערכו לראשונה באופן דיגיטלי ושברו שיא באחוזי ההצבעה בלשכה (63%), כאשר 24 מתוך 28 המועמדים שנבחרו לועד המרכזי של לשכת רואי חשבון היו מהנבחרת של שרייבר . שרייבר מוביל אג'נדה להפיכת לשכת רואי החשבון לגוף סטטוטורי (בדומה ללשכת עורכי הדין), על ידי רפורמה ושינוי מבני רגולטורי והיסטורי של המקצוע לאלתר. לפיו, שינוי החוק ויצירת מעמד סטטוטורי לגוף אחד שיחייב רישום של כל רואי החשבון בישראל, יהפכו את הפיקוח על כללי האתיקה המקצועיים בתחומי הביקורת, אבל גם ובעיקר, על שאר תחומי העיסוק של רואי החשבון בישראל, ליעיל ומשמעותי יותר, יסייע להעלאת מעמדו ויוקרתו של המקצוע, וישפר את הרמה המקצועית שתוביל לניצול איכותי ונכון של ההון האנושי לטובת השבחת הכלכלה וטובת המשק הכלכלי בישראל. דף הפייסבוק הרשמי של חן שרייבר עמוד הלינקדין הרשמי של חן שרייבר ערוץ היוטיוב הרשמי של חן שרייבר אתר המרכז הארצי להכשרת דירקטורים בבעלות חן שרייבר כתבה באתר גלובס, באתר גלובס, ‏26.10.21 היום אפשר להיות דירקטורים יותר מוקדם ממה שחשבתם, באתר המרכז הארצי להכשרת דירקטורים חן שרייבר, באתר www.cfo-forum.org כתבה ב'ישראל היום', באתר www.israelhayom.co.il לוי-וינריב, אלה (2021-10-26). "עכשיו זה רשמי: רו"ח חן שרייבר נכנס לתפקיד נשיא לשכת רואי החשבון". Globes. נבדק ב-2022-01-27. ליאור, גד (2021-10-12). "רו"ח חן שרייבר נבחר לתפקיד נשיא לשכת רואי החשבון". Ynet. נבדק ב-2022-01-27. ניצחון לנשיא לשכת רואי החשבון: רוב בנציגות לוועד המנהל ולוועד המרכזי, באתר Ice, ‏2024-09-25 "מול האיומים על עתידו של מקצוע ראיית החשבון - יש פתרון אחד". TheMarker. נבדק ב-2022-01-29.